༄༅།  ། དྷྲུ་བ་གཉིས་པའི་རྩིས་བཞུགས།  །  ༄༅།  ། ན་མོ་གུ་རུ་བྷཊྚཱ་ར་ཀཱ་ཡ།  གང་གི་ཐུགས་རྗེས་འགྲོ་ཀུན་རབ་བཟུང་ནས།  ། སྐལ་པ་ཇི་བཞིན་སྨིན་ཅིང་གྲོལ་མཛད་པ།  ། བླ་མ་མཆོག་དང་དཔལ་ལྡན་དུས་འཁོར་ལ།  ། གུས་པས་བཏུད་དེ་རྩིས་ཀྱི་གཞུང་འདི་བརྩམ།  ། ནམ་མཁའི་གནས་སུ་ཕྱི་(《¡¶ཞ》¡《¡¶ལུ》¡བྱི་)བ་སོགས།  ། འདས་པ་བསྲེས་པ་ལོ་དག་ཡིན༑ ༑ ཉི་མས་བསྒྱུར་ལ་ནག་སོགས་སྦྱིན།  ། གནས་གཉིས་འོག་མ་མིག་གིས་བསྒྱུར༑ ༑ ཆུ་དང་རིག་བྱེད་རྣམ་བསྲེས་ནས།  ། མདའ་རོས་རྙེད་པ་སྟེང་དུ་བསྲེ།  ། ཟླ་བ་རྣམ་པར་དག་པའོ།  ། གནས་གསུམ་དབུས་མ་སོ་ཡིས་བསྒྱུར།  ། འོག་མ་དུས་ཀྱིས་བགོས་ལྷག་ལ།  ། ཐིག་ལེ་བྱིན་ལ་སྟེང་ནས་གཅིག། ཕབ་པས་དྲུག་ཅུ་ལ་སྦྱངས་པའི།  ། ལྷག་མ་གཟའ་ཡི་ཆུ་སྲང་ཡིན།  ། ཐོབ་པས་དབུས་སྦྱང་དྲུག་ཅུས་བགོ༑ ལྷག་མ་ཆུ་ཚོད་རྙེད་སྟེང་སྦྱིན།  ། ཐུབ་པས་བགོས་པའི་ལྷག་མ་གཟའ།  ། ཟླ་དག་གནས་གཉིས་འོག་མ་ནི།  ། དུས་ཉིས་བགོས་ལྷག་ཆ་ཤས་ཡིན།  ། མིག་གིས་སྟེང་བསྒྱུར་རྙེད་པ་སྦྱིན།  ། ཀླུ་ལག་གིས་ཕྱེའི་ལྷག་མ་ཚོགས།  ། གནས་གསུམ་དབུས་མ་དྲག་པོས་བསྒྱུར།  ། འོག་མ་སོ་དགུས་བགོས་ལྷག་མ།  ། དྲུག་ཅུས་བསྒྱུར་ལ་སོ་དགུས་དབྱེ།  ། རྙེད་པའི་ནོར་གྱིས་སྟེང་ནས་གཅིག། ཕབ་པའི་དྲུག་ཅུ་ལ་སྦྱངས་པའི།  ། ལྷག་མ་ཆུ་སྲང་གནས་སུ་བཞག། ཐོབ་མ་གོང་མས་དབུས་མ་སྦྱང་༑ ༑ དྲུག་ཅུས་བགོས་ལྷག་ཆུ་ཚོད་དོ།  ། ཟུང་གིས་སྟེང་བསྒྱུར་རྙེད་པ་གཞུག། འཁོར་ལོས་བགོས་ལྷག་སྐར་མའོ།  ། དེ་དག་མ་དག་དྷྲུ་བ་ཡིན།  ། རྣམ་པར་དག་པར་བྱ་བའི་ཕྱིར།  ། གཟའ་དང་ཆུ་ཚོད་ཆུ་སྲང་ནས།  ། མེ་དང་རི་མདའ་ཉི་ཤུས་སྦྱང་༑ ༑ མིག་མཚོ་ཆ་ཤས་དུས་ཀྱི་ཚོགས།  ། སྐར་གནས་ཆུ་ཚོད་ཆུ་སྲང་ནས།  ། ཟླ་རི་ཉི་ཤུ་དྲུག་གིས་སྦྱང་།  ། རྣམ་པར་དག་པའི་དྷྲུ་བ་སྟེ།  ། ཟླ་བ་རེ་ཡི་ངེས་པའོ།  ། དེ་ལས་ཚེས་དང་རེས་གཟའ་དང་།  ། སྐར་མ་སྦྱོར་བ་བྱེད་པ་ཡི།  ། ཉིན་རེའི་ངེས་པ་ཚོལ་བ་ནི།  ། གཞན་དང་འདྲ་བར་ཤེས་པར་བྱ།  ། དེ་བཞིན་སྒྲ་གཅན་ཕྱེད་དག་དང་༑ ༑ གཟའ་ལྔ་པོ་ཡི་ལོངས་སྤྱོད་ཀྱང་།  ། འདི་ཉིད་ཀྱི་ནི་ཚུལ་ལྟ་བུར།  ། མ་དག་པ་དང་རྣམ་དག་པའི།  ། ཚུལ་གཉིས་ཀྱི་ནི་བརྩིར་རུང་མོད།  ། བྱེད་པ་ཆུང་ཕྱིར་འདིར་མ་སྤྲོས།  ། འོན་ཀྱང་ཚུལ་འདིས་རྣམ་དཔྱད་ན།  ། དེ་དག་ཀྱང་ནི་ཤེས་པར་འགྱུར།  ། དེ་ལྟར་བྱེད་པའི་རྒྱུ་རྩིས་མི་འདྲ་བར།  ། གྲུབ་པའི་འབྲས་བུ་མཐུན་པ་ངེས་བྱེད་པའི།  ། ཚུལ་འདི་གཞན་དག་གིས་ཀྱང་རྟོགས་བྱའི་ཕྱིར།  ། བློ་གྲོས་རྒྱལ་མཚན་དཔལ་གྱིས་སྦྱར་བ་ཡིན།  ། རྒྱུད་ལས་འབྱུང་བ་དང་།  དེ་ལ་བརྟེན་ནས་གཞན་དག་གིས་སྦྱར་བའི་རྩིས་ཀྱི་བསྟན་བཅོས་རྣམས་དང་རྣམ་པར་བཞག་པ་མི་མཐུན་པར་བརྩི་ཡང་།  འབྲས་བུ་རྣམ་པར་དག་པ་ངེས་པར་འགྱུར་བ།  དྷྲུ་བ་གཉིས་པ་ཞེས་བྱ་བའི་རྩིས་འདི་ནི།  ས་མོ་ལུག་གི་ལོ་ལ་རྒྱའི་ཡུལ་དུ་སྦྱར་བའོ༑ ༑  ༑ ༑